ضاية ڤيكطوريا، (بلينݣليزية: Lake Victoria - ب اللوݣاندا: Nnalubaale - بالضوليو: Nam Lolwe) هي أكبر ضاية ف إفريقيا و تاني أكبر ضاية ف لعالم. الضاية مقسومة ما بين تلاتة د لبلدان اللي ضايرين عليها، و اللي كل وحدا فيهم واخدة فيها طرف: كينيا (6%)، أوݣاندا (45%) و طنزانيا (49%). هي وحدا من لعيون ديال لواد د النيل، اللي هو أطول واد ف لعالم. الضاية د ڤيكطوريا معروفة باللي تيعيشو فيها أنواع ديال لحوت اللي ما كاينين ف تا بلاصة خرا ف لعالم. هاد الضاية عندها بزاف د السميّات ف اللغات د لمناطق اللي كاينة فيهم، و لكن ملّي جاو مستكشفين نݣليز ف 1858، ماعرفوش إينا وحدا يختارو، و هوما يسمّيوها بسمية لملكة ديالهم د ديك الساعة، لملكة ڤيكطوريا. بزاف د لمناضلين ف إفريقيا الشرقية تيطالبو باش تتبدل السمية د الضاية، اللي هي ورت ديال لوقت د لإستعمار، كتيرشي باللي لملكة ڤيكطوريا كانت تاتشجّع لعبودية. الأفارقة يرغبون في تغيير الاسم الاستعماري لبحيرة "فيكتوريا" - أناضول (2020)